Ir-Regolament tal-Kunsill (KEE) Nru 2210/78
tas-26 ta' Settembru 1978
dwar il-konklużjoni tal-Ftehim ta' Koperazzjoni bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 238 tiegħu,
Wara li kkunsidra r-rakkomandazzjoni mill-Kummissjoni,
Wara li kkunsidra l-opinjoni tal-Parlament Ewropew [1],
Billi l-Ftehim ta' Koperazzjoni bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija ffirmat f'Alġeri is-26 ta'April 1976 għandu jkun konkluż,
ADOTTA DAN IR-REGOLAMENT:
Artikolu 1
Il-Ftehim ta' Koperazzjoni bejn il-Komunità Ekonomika Ewropea u r-Repubblika Demokratika tal-Poplu ta' l-Alġerija huwa hawnhekk approvat f'isem il-Komunità.
It-test tal-Ftehim huwa anness ma' dan ir-Regolament.
Artikolu 2
Il-President tal-Kunsill tal-Komunitajiet Ewropej għandu jagħti n-notifika skond l-Artikolu 58 tal-Ftehim [2].
Artikolu 3
Dan ir-Regolament għandu jidħol fis-seħħ il-ġurnata wara l-pubblikazzjoni tiegħu fl-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-Intier tiegħu u japplika direttament fl-Istati Membri kollha.
Magħmul fi Brussel, fis-26 ta' Settembru 1978.